《张华宅》
清代·冯廷櫆

水没方城蔓草肥，司空旧第满斜晖。人亡劫火群书散，屋老秋风一剑飞。

广武勋名怜寂寞，式乾谏事记依稀。如何少目《鹪鹩赋》，却到封侯不解归？

作者简介：（1649—1700）清山东德州人，字大木。康熙二十一年进士，授内阁中书。性孤介，不入大僚之门，生平知交惟赵执信一人。所为诗清警绝俗。有《冯舍人遗诗》。